โครงการในอนาคต

ในการดำเนินกิจการของบริษัท ได้มีการมีการปรับปรุงกลยุทธ์
และมีการพัฒนาระบบการปฏิบัติการต่างๆ อย่างต่อเนื่อง
รวมทั้งใช้นโยบายการบริหารต้นทุนอย่างมีประสิทธิภาพควบคู่
เพื่อสร้างผลกำไรให้เป็นไปตามเป้าหมายที่กำหนดไว้
แต่ยังคงรักษาระดับการให้บริการเพื่อให้ลูกค้าเกิดความประทับใจเสมอ
เพราะบริษัทตระหนักถึงความพึงพอใจของลูกค้าเป็นหลักสำคัญในการบริหาร
บริษัทมีเป้าหมายและนโยบายในการดำเนินงานดังนี้

ด้านผลิตภัณฑ์ (Product)

1.ใช้เงินลงทุนในการปรับปรุงตกแต่งโรงแรม และห้องอาหารใหม่เพื่อสนองความต้องการของ
ลูกค้าไม่ว่าจะเป็นการปรับปรุงห้องพักใหม่ โดยจัดให้มีห้องพักสำหรับนักธุรกิจโดยเฉพาะ
มีสิ่งอำนวยความสะดวก เช่น การตกแต่งห้องเพื่ออำนวยความสะดวกในการทำงานและติดต่องาน
พร้อมจัดให้มี อินเตอร์เน็ตบริการภายในห้องพัก
นอกจากนี้ยังมีการปรับปรุงเปลี่ยนแปลงห้องอาหารภายในโรงแรมใหม่ให้สอดคล้องกับความต้องการของลูกค้าปัจจุบันที่เปลี่ยนแปลงไป

2. นำเทคโนโลยีใหม่ๆ เข้ามาปรับใช้กับธุรกิจการโรงแรม
และพัฒนาศักยภาพของพนักงานในเรื่องนี้ควบคู่กันไปด้วย
โดยมีการปรับปรุงและเปลี่ยนแปลงระบบคอมพิวเตอร์ที่มีอยู่ในปัจจุบันให้เป็นระบบที่สามารถเชื่อมโยงและแลกเปลี่ยนข้อมูลระหว่างระบบงานกันได้
ทั้งระบบบริหารงานโรงแรม (Property Management System) ระบบข้อมูลลูกค้าส่วนกลาง
(Customer Information System) ระบบการจองห้องพักจากส่วนกลาง (Central
Reservation System) ระบบจองห้องพักผ่านเครือข่ายอินเตอร์เน็ต (Internet Web Site)
การเชื่อมโยงระบบเข้ากับบริษัทคู่ค้า (Extrance) ระบบการจัดซื้อและสินค้าคงคลัง
(Procurement & Inventory) และระบบบัญชีการเงิน (Financial System)
ซึ่งช่วยแก้ไขการทำงานซ้ำซ้อน ความล่าช้าของสารสนเทศที่ใช้บริหาร
การสูญเสียทรัพยากรของบริษัทในการรวบรวมสารสนเทศจากหลายแหล่งข้อมูล
ความไม่ถูกต้องตรงกันของข้อมูล เพื่อนำไปสู่การพัฒนาระบบงานสนับสนุนการตัดสินใจ (Executive
Information System) เพื่อช่วยให้ผู้บริหารได้รับสารสนเทศที่มีประโยชน์และถูกต้อง
เพื่อให้การตัดสินใจมีประสิทธิภาพสูงสุด
บริษัทได้ตระหนักถึงความสำคัญในระบบสารสนเทศซึ่งเป็นปัจจัยสำคัญในการดำเนินธุรกิจและการแข่งขันในยุคโลกาภิวัฒน์
จึงได้กำหนดให้มีการพัฒนาเทคโนโลยีและ สารสนเทศอย่างต่อเนื่อง
โดยตั้งงบประมาณในส่วนนี้ไว้ในงบประมาณประจำปี

3. พัฒนาธุรกิจโดยมองหาโอกาสในการขยายธุรกิจในแหล่งท่องเที่ยวที่สำคัญทั้งในและ ต่างประเทศ
โดยมองลู่ทางทั้งรูปการลงทุนกิจการและการเพิ่มการรับบริหารโรงแรมให้มากขึ้น

4. พัฒนาระบบบัญชีและรายงานทางการเงิน โดยการเปลี่ยนระบบ Software
ทั้งระบบส่วนด้านหน้า ส่วนด้านหลังของโรงแรมและส่วนกลางของบริษัท
โดยระบบจะนำข้อมูลไว้ส่วนกลางของบริษัท
เพื่อให้ผู้บริหารสามารถดูผลการดำเนินงานได้รวดเร็วทันต่อเหตุการณ์
และนำข้อมูลมาวิเคราะห์และวางแผนได้ต่อไป

5. บุคลากร จัดเป็นทรัพยากรที่สำคัญที่สุดสำหรับธุรกิจการให้บริการ
บริษัทตระหนักที่ความสำคัญต่อการพัฒนาบุคลากรของบริษัท
ซึ่งได้มีนโยบายให้มีการฝึกอบรมให้ความรู้พนักงานในทุกๆ ด้าน โดยใช้วิทยาลัยดุสิตธานี
ซึ่งเป็นสถาบันที่ผลิตบุคลากรด้านการโรงแรมไม่ว่าจะเป็นด้านการบริหารโรงแรม ด้านครัว
เป็นสถานที่ฝึกอบรม
แต่เนื่องจากในปัจจุบันวิทยาลัยดุสิตธานีซึ่งเปิดสอนนักศึกษาในระดับปริญญาตรีได้รับความสนใจมาจนทำให้มีนักศึกษามากกว่า
1,000 ราย จึงต้องทำการขยายเพิ่มอีก 1 อาคารดังนั้นเพื่อการคล่องตัวในการพัฒนาบุคลากร
บริษัทจะได้พิจารณาการตั้งหน่วยงานโดยเฉพาะขึ้นมาฝึก
อบรมพนักงานของบริษัทรวมทั้งอบรมเป็นการทั่วไปที่สนใจด้วย
แต่ในบางหลักสูตรก็ยังคงใช้วิทยาลัยดุสิตธานี

ด้านราคา (Price)

1.บริษัทจะผลักดันราคาห้องให้สูงขึ้นในระดับใกล้เคียงกับคู่แข่ง
โดยสามารถให้โรงแรมมีรายได้ราคาเฉลี่ยต่อห้อง (Average room rate) และรายได้ต่อห้อง
(Revernue per room) สูงขึ้น หลังการปรับปรุง ตกแต่งโรงแรมแล้วเสร็จ

2.บริษัทจะผลักดันให้โรงแรมแต่ละแห่งสามารถมีอันดับราคาห้องที่สูงกว่าอันดับที่เป็นอยู่ ถ้า
โรงแรมนั้นๆ ยังอยู่ในอันดับที่ต่ำ แต่ถ้าอยู่ในอันดับที่สูงแล้วก็ให้คงรักษาอันดับนั้นไว้

3.บริษัทจะไม่ใช้นโยบายการตัดราคาขายเป็นการได้มาซึ่งลูกค้าซึ่งเป็นการขาดจริยธรรมและจรรยาบรรณในธุรกิจ

ด้านช่องทางการจำหน่าย (Place)

1. ปรับปรุงระบบสำรองห้องพัก โดยเน้นการขายผ่านศูนย์สำรองห้องพักส่วนกลางของบริษัท
“Reservations Center” ศูนย์กลางระบบการตลาดรวมทั่วโลก “Global Distribution
System” และตัวแทนการขายของบริษัทในภาคพื้นต่าง ๆ “Regional Sales Office”

2. ขยายช่องทางการขายผ่านระบบพาณิชย์อีเลคทรอนิกส์ E-Commerce
และรับสำรองห้องพักออนไลน์โดยผ่านเว็บไซต์ของกลุ่มดุสิตธานี กลุ่มเอ เอช เอ
และกลุ่มพันธมิตรต่าง ๆ

3. จัดทำเวปไซต์ Dusit.Com ให้มีภาษาที่หลากหลายคือ นอกจากภาษาอังกฤษแล้ว
ยังจะจัดทำเป็นญี่ปุ่น และเยอรมัน ซึ่งเวปไซต์แต่ละภาษาจะให้ด้วยอรรถประโยชน์
และข้อมูลที่ลูกค้าแต่ละชาติต้องการทราบไว้อย่างครบครัน
โดยมีจุดมุ่งหมายที่จะทำให้ลูกค้าทุกท่านได้รับทราบข้อมูลข่าวสารอย่างรวดเร็วและมีประสิทธิภาพสูงสุด

4. เพิ่มประสิทธิภาพของระบบศูนย์สำรองห้องพักส่วนกลาง Virtual Reservation System
(VRS) อย่างต่อเนื่อง โดยมีการวิจัย วิเคราะห์ และพัฒนาระบบ Software
ที่มีอยู่ให้ทำการเชื่อมกับระบบโรงแรมแบบ Seamless Connectivity ทั้งนี้
เพื่อให้ลูกค้าและบริษัทนำเที่ยวทั่วโลก
สามารถทำการสำรองห้องพักของโรงแรมในเครือข่ายทุกแห่งอย่างสะดวกและรวดเร็วยิ่งขึ้น
โดยใช้บุคลากรของแผนกเทคโนโลยีสารสนเทศเป็นผู้จัดทำ
และมีกำหนดระยะเวลาในการจัดทำประมาณ 3 – 5 ปี
ซึ่งขณะนี้ได้ศึกษาเรื่องดังกล่าวเรียบร้อยแล้วอยู่ในขั้นการดำเนินการ

5. จัดตั้ง Japanese Service Center เพื่อให้บริการแก่ลูกค้าชาวญี่ปุ่นโดยเฉพาะ ทั้งนี้
เนื่องจากฐาน ลูกค้าหลักในเอเชียนอกเหนือจากไทยแล้วคือญี่ปุ่น
เพิ่มการจัดทำเอกสารการขายและการตลาดที่เป็นภาษาญี่ปุ่นให้มากขึ้น

6. จัดให้มีเลขหมายด่วน 4 ตัว คือ 1699 ซึ่งเป็นสายด่วนของศูนย์สำรองห้องพัก

ด้านการตลาดและส่งเสริมการขาย (Promotion)

1. สร้างและพัฒนาระบบข้อมูลส่วนกลาง เพื่อจัดเก็บประวัติข้อมูลของลูกค้าที่ใช้บริการ
โดยมีการนำข้อมูลเหล่านี้มาวิจัย และวิเคราะห์
เพื่อทำการส่งเสริมการขายและการตลาดให้มีประสิทธิภาพยิ่งขึ้น

2. จะมีการศึกษาหาตลาดลูกค้ากลุ่มใหม่ๆ เพื่อเป็นการขยายฐานลูกค้าให้กว้างขวางกว่าเดิม
และเป้าหมายของการรวมตัวกับกลุ่มพันธมิตรทางด้านการโรงแรมแห่งเอเชีย
คือการขยายฐานลูกค้าประจำและลูกค้าใหม่ผ่านเครือข่ายของโรงแรมกว่า 70 แห่ง
โดยมีวัตถุประสงค์ที่จะขยายฐานลูกค้าให้เพิ่มขึ้นอย่าง
ต่อเนื่องผ่านการขยายเครือข่ายโรงแรมสมาชิกผ่านกลุ่มพันธมิตรนี้

3.
มีแผนงานการพิจารณารวมตัวแทนในตลาดต่างประเทศร่วมกับกลุ่มพันธมิตรทางการโรงแรมแห่งเอเชีย
ในประเทศฮ่องกง ออสเตรเลีย อังกฤษ สิงคโปร์ รวมทั้งการแต่งตั้งตัวแทนร่วมกันในส่วนอื่น ๆ
ของโลก ทั้งนี้ เพื่อประสิทธิผลสูงสุดแห่งงบประมาณด้านการตลาดของบริษัท

4. เพิ่มศักยภาพทางด้านการขายและการตลาดร่วมกับกลุ่มพันธมิตรทางด้านการโรงแรมแห่งเอเชีย
โดยจัดประชุมทางด้านการขายและการตลาดธุรกิจท่องเที่ยวในกรุงเทพ ฮ่องกง สิงคโปร์ ไทเป
และโตเกียว ร่วมมือกันเพื่อเข้าร่วมประชุมธุรกิจท่องเที่ยวนานาชาติต่างๆ วางแผนทำโฆษณาร่วมกัน
การรวมสำนักงานขายส่วนภูมิภาค รวมทั้งการขยายกลุ่มลูกค้าประจำและดึงสายการบินต่างๆ
เข้ามาร่วมเป็นพันธมิตร

5. พัฒนาให้การสื่อสารผ่านอี-เมล์ และการส่งข่าวสารออนไลน์ (Dusit E-News)
เป็นหลายภาษาเช่นเดียวกับเวปไซต์

6. จัดโปรแกรมส่งเสริมการขายอย่างต่อเนื่องสำหรับตลาดญี่ปุ่น

7. ทำการประชาสัมพันธ์เลขหมายด่วน 4 ตัว คือ 1699 ซึ่งเป็นสายด่วนของศูนย์สำรองห้องพัก
ให้เป็นที่รู้จักแก่นักท่องเที่ยวชาวไทยและชาวต่างประเทศอย่างต่อเนื่อง
ปัจจัยที่อาจมีผลกระทบต่อโครงการ ที่ไม่อาจบรรลุตามเป้าหมายที่วางไว้ คือ
สภาวะเศรษฐกิจของโลก และสภาวะเศรษฐกิจภายในประเทศ ภาวะสงคราม
และอื่นๆที่จะกระทบต่อธุรกิจการท่องเที่ยว